TÖRTÉNELEM 8.

Az órai tananyag: **A hatvanas-hetvenes évek II. (Polgárjogi mozgalom az USA-ban –Martin Luther King tevékenysége, diáklázadások Nyugaton)**

Az óra típusa: Új ismeretet feldolgozó tanóra.

Műveltségi terület: Ember és társadalom

Célok és feladatok: Két tanórán bemutatni az 1960-as, 1970-es évek hatalmi viszonyait, a két szuperhatalom lehetséges összecsapásának közvetlen veszélyét. Ismerjék meg a tanulók, hogy az USA és a Szovjetunió hogyan viszonyult a harmadik világbeli országok belső konfliktusaihoz. Megismertetni a vietnami háború okait, eseményeit. A polgárjogi mozgalmak megjelenésének bemutatása az USA-ban, különös tekintettel Martin Luther King tevékenységére. Ismerjék meg a tanulók a nyugati, fejlett államokban kirobbant diáktüntetéseket.

Didaktikai feladat a második tanórán: Összefüggések megtalálása, megállapítása. Szöveges és videóanyag-források egyéni és kooperatív munkában történő feldolgozása. A problémamegoldó gondolkodás, a szövegértés fejlesztése. Fogalmak ismétlése, új fogalmak, évszámok tanulása. Topográfiai ismeretek bővítése, elmélyítése. Egyéni és közös rögzítés, ellenőrzés.

|  |  |  |  |  |  |
| --- | --- | --- | --- | --- | --- |
| **Idő** | **Az óra menete** | **Nevelési-oktatási feladat** | | | **Megjegyzés** |
|  |  | **Módszer** | **Tanulói** | **Eszközök** |  |
| 5 perc | Előző órai anyag ismétlése, témafelvetés, motiváció. | Frontális óravezetés, tanári magyarázat, előadás. Tanári ellenőrzés –értékelés. | Megbeszélés, tanulói válaszok. | Falitérkép. | Rendszerezés. Az egyházak szerepe társadalomban. |
| 5 perc | Új tananyag bevezetése. | Frontális óravezetés, tanári magyarázat, előadás. | Megfigyelés. | Videó anyag. | Ráhangolódás a tanóra témájára. |
| 5 perc | Polgárjogi mozgalom az Egyesült Államokban. | Frontális óravezetés, tanári magyarázat, előadás. | Egyéni munka, megbeszélés, feladatmegoldás. | Tankönyv, füzet. |  |
| 10 perc | Páros munka megfigyelési szempontok alapján.1963. augusztus 28. „Van egy álmom…” –Martin Luther King washingtoni beszéde | Tanári magyarázat, feladatkijelölés. Tanári ellenőrzés. | Egyéni munka tanulópárokban. Megbeszélés, feladatmegoldás. Vázlatkészítés. | Szemléltető anyag –feldolgozandó szöveg. Tankönyv, füzet. | Az együttműködés, elősegítése. A forráselemzés fejlesztése. |
| 10 perc | Kooperatív tanulópárok tevékenysége, megfigyelési szempontok alapján. 1968. április 4. Halálos merénylet Martin Luther King ellen. | Tanári magyarázat, feladatkijelölés. Új tanulópárok létrehozása. Tanári ellenőrzés –értékelés. | Kooperatív munka tanulópárokban. Megbeszélés, feladatmegoldás. Vázlatkészítés. | Szemléltető anyag-feldolgozandó szöveg. Tankönyv, füzet. |
| 5 perc | Diáklázadások Nyugaton –1968. | Frontális óravezetés, tanári magyarázat. | Egyéni munka. Megfigyelés, feladatmegoldás. | Tankönyv, füzet. | A tanóra vázlatának befejezése. |
| 5 perc | Óra végi ismétlés, rendszerezés, házi feladat kijelölése, következő tananyag felvetése. | Frontális óravezetés. | Önálló jegyzetelés, egyéni munka, tanulói válaszadás. | Tankönyv, füzet. | Véleményalkotás segítése. |